****

**РЕПУБЛИКА БЪЛГАРИЯ**

**М И Н И С Т Е Р С К И Я С Ъ В Е Т**

**ДОКУМЕНТАЦИЯ**

**ЗА**

**ПРОВЕЖДАНЕ НА ТЪРГ С ТАЙНО НАДДАВАНЕ ЗА ОТДАВАНЕ ПОД НАЕМ НА ЧАСТ ОТ НЕДВИЖИМ ИМОТ – ПУБЛИЧНА ДЪРЖАВНА СОБСТВЕНОСТ, С ОБЕКТ: „ПЛОЩ ОТ 1 (ЕДИН) КВ. М. ЗА ПОСТАВЯНЕ НА 1 БР. ТЕРМИНАЛНО УСТРОЙСТВО АТМ (БАНКОМАТ) НА ПРИЗЕМЕН ЕТАЖ НА СТЪЛБИЩЕТО НА СЛУЖЕБНИЯ ВХОД** **В СГРАДАТА НА МИНИСТЕРСКИЯ СЪВЕТ С ИДЕНТИФИКАТОР: 68134.402.181.1.1, ГР. СОФИЯ, БУЛ. „КНЯЗ АЛ. ДОНДУКОВ“ № 1**

**СОФИЯ**

 **2024 г.**

**СЪДЪРЖАНИЕ НА ДОКУМЕНТАЦИЯТА**

**І. УСЛОВИЯ ЗА УЧАСТИЕ В ТЪРГА**

1. Описание на обекта.

2. Цел на търга.

3. Оглед на имота.

4. Дата и място на провеждане на търга.

5. Вид на търга.

6. Срок на отдаване под наем.

7. Ограничения на наетата площ.

8. Срок за получаване на тръжната документация.

9. Изисквания към кандидатите.

10. Изисквания във връзка с извършваната дейност.

11. Начална тръжна нена.

12. Начин на плащане и изисквания за обезпечения по изпълнение на договора.

13. Депозит за участие.

14. Срок на валидност на предложенията.

15. Подаване на заявление за участие в търга.

16. Процедура по провеждането на търга.

17. Основания за недопускане до участие в търга.

18. Прекратяване на порцедурата.

19. Други.

**ІІ. Приложения**

1. Заявление за участие – по образец (Приложение № 1).

2. Ценово предложение (оферта) – по образец (Приложение № 2).

3. Декларация, че кандидатът няма непогасени финансови задължения – по образец (Приложение № 3).

4. Декларация за липса на конфликт на интереси – по образец (Приложение № 4).

5. Декларация за липса на свързаност, съгласно чл. 19а от Закона за държавната собственост – по образец (Приложение № 5).

6. Декларация за извършен предварителен оглед – по образец (Приложение № 6).

7. Декларация за приемане на проекта за договор за наем – по образец (Приложение № 7).

8. Проект на договор за наем (Приложение № 8).

**І. УСЛОВИЯ ЗА УЧАСТИЕ В ТЪРГ С ТАЙНО НАДДАВАНЕ ЗА ОТДАВАНЕ ПОД НАЕМ НА ЧАСТ ОТ НЕДВИЖИМ ИМОТ – ПУБЛИЧНА ДЪРЖАВНА СОБСТВЕНОСТ, С ОБЕКТ:** „**ПЛОЩ ОТ 1 /ЕДИН/ КВ.М. ЗА ПОСТАВЯНЕ НА 1 БР. ТЕРМИНАЛНО УСТРОЙСТВО АТМ /БАНКОМАТ/ НА ПРИЗЕМЕН ЕТАЖ В СГРАДАТА НА МИНИСТЕРСКИЯ СЪВЕТ, ГР. СОФИЯ, БУЛ. „КНЯЗ АЛ. ДОНДУКОВ“ № 1“**

Настоящият търг се провежда на основание чл. 16, ал. 2 и чл. 19, ал. 1 от Закона за държавната собственост (ЗДС), чл. 13 и Глава V от Правилника за прилагане на Закона за държавната собственост (ППЗДС) и Заповед № ……………/………….. г. на министър-председателя.

**І. ОПИСАНИЕ НА ОБЕКТА:**

Администрацията наМинистерския съвет (АМС) отдава под наем площ от 1 (един) кв.м, част от недвижим имот – публична държавна собственост, представляващ част от площадката на приземния етаж на стълбището на служебния вход на сградата на Министерския съвет с идентификатор: 68134.402.181.1.1, гр. София, бул. „Княз Александър Дондуков“ № 1, за поставяне на 1 (един) брой терминално устройство АТМ (банкомат), собственост на наемателя.

**ІІ. ЦЕЛ НА ТЪРГА:**

Определяне на наемател на част от недвижим имот - публична държавна собственост, съгласно чл. 16, ал. 2 и чл. 19, ал. 1 от ЗДС, с цел поставяне на банкомат за улеснение на служителите на АМС при необходимост от теглене на пари в брой и възможността за реализиране на приход от отдаване под наем на частта от имота.

**ІІІ.  ОГЛЕД НА ИМОТА:**

Огледът се извършва само след получаване на тръжната документация до 16.12.2024 г., след предварително съгласуване на времето за извършване на огледа със Сашка Добрева - главен експерт в отдел „Административни дейности и собственост” (АДС), дирекция „Административно и правно обслужване и управление на собствеността” (АПОУС), тел. 02/9402974.

**ІV. ДАТА И МЯСТО НА ПРОВЕЖДАНЕ НА ТЪРГА:**

Търгът ще се проведе в сградата на Министерския съвет, гр. София, бул. „Княз Ал. Дондуков” № 1 в 10:00 часа на 19.12.2024 г.

 **V. ВИД НА ТЪРГА:**

Търгът е с тайно наддаване и се провежда по реда на Глава пета от ППЗДС и приключва със заповед на министър - председателя, с която се определя лицето, спечелило търга, и наемната цена. Въз основа на тази заповед с лицето спечелило търга се сключва договор за наем, с който се определят редът за предаване и приемане, правата и задълженията на страните, наемната цена, срокът, отговорността при неизпълнение, поддържането на имота и други условия.

 **VІ. СРОК ЗА ОТДАВАНЕ ПОД НАЕМ:**

Срокът на наемното правоотношение е 5 (пет) години, считано от датата на подписване на договора за наем.

 **VІІ. ОГРАНИЧЕНИЯ НА НАЕТАТА ПЛОЩ:**

* предоставяната под наем площ може да се използва само по предназначение – за поставяне на терминално устройство АТМ (банкомат);
* предоставяната под наем площ не може да се пренаема;
* предоставяната под наем площ не може да се ползва съвместно по договор с трети лица.

 **VІІІ. СРОК ЗА ПОЛУЧАВАНЕ НА ТРЪЖНАТА ДОКУМЕНТАЦИЯ:**

1. Условията на търга, определени в заповедта на министър-председателя по чл. 43, ал. 1 от ППЗДС се обявяват в два национални ежедневника, както и на интернет страницата на Министерския съвет на адрес: [www.government.bg](http://www.government.bg) най-малко 30 дни преди крайния срок за подаване на заявленията за участие, и на таблото за обяви и съобщения в сградата на Министерския съвет – гр. София, бул. „Княз Ал. Дондуков“ № 1 в 3 - дневен срок от издаването на заповедта.

2. Срокът за получаване на тръжната документация е до 12.12.2024 г. Същата се получава в сградата на Министерския съвет в рамките на работния ден от 9:00 часа до 17:30 часа на адрес: гр. София, бул. „Княз Ал. Дондуков“ № 1.

**ІХ. ИЗИСКВАНИЯ КЪМ КАНДИДАТИТЕ:**

1. Да са юридически лица, регистрирани по Търговския закон, които са банки по смисъла на Закона за кредитните институции.
	1. Доказва се с копие от лиценза за извършване на банкова дейност.
2. Кандидатите да не са в производство по ликвидация и да не са в производство за обявяване на несъстоятелност.
3. Кандидатите да нямат парични задължения към държавата или към община по смисъла на Данъчно-осигурителния процесуален кодекс, установени с влязъл в сила акт на компетентен орган, както и да нямат непогасени задължения към АМС.
	1. Доказва се с подписване на декларация (образец – приложение № 3). Когато кандидатът се представлява от повече от едно лице, декларацията се подписва от представляващия/представляващите.
4. Кандидатите да не са свързани лица по смисъла на § 1, т. 9 от Допълнителните разпоредби на Закона за противодействие на корупцията със служители в АМС.
	1. Доказва се с подписване на декларация (образец – приложение № 4) от всички лица, които представляват кандидата.

 5.  Свързани лица не могат да са самостоятелни кандидати или участници в една и съща тръжна процедура при отдаване под наем на имоти или части от имоти - държавна собственост.

 5.1. Доказва се с декларация за липса на свързаност, съгласно чл. 19а от ЗДС (образец – приложение № 5) от всички лица, които представляват кандидата.

 6. Кандидатите трябва да са изпълнили поне една дейност за поставяне на терминално устройство (банкомат).

 6.1. Доказва се с документ, който удостоверява минимум една изпълнена дейност за поставяне на терминално устройство АТМ (банкомат).

 За доказване на обстоятелствата по т. 2 и т. 3, изречение първо, АМС ще извърши проверка чрез публичните регистри.

**Х. ИЗИСКВАНИЯ ВЪВ ВРЪЗКА С ИЗВЪРШВАНАТА ДЕЙНОСТ:**

1. Наетата площ да бъде използвана единствено и само за поставяне на терминално устройство ATM (банкомат). Кандидатът, определен за наемател е длъжен да монтира и осигури терминално устройство АТМ (банкомат) за вътрешен монтаж на част от площадката на приземния етаж на стълбището на служебния вход на сградата на Министерския съвет.

2. Устройството следва да е технически обезопасено, с електрическо захранване 220 V/50 Hz и да е съобразено с изискванията на Директива 2006/95 ЕО, т.е. с поставена СЕ маркировка, която доказва съответствието му с хармонизираните стандарти, включително изискванията за безопасност.

3. В предложението си, кандидатът следва да представи техническа документация или подробно описание на вида, марката и модела на терминалното устройство АТМ (банкомат), от които да е видно включително поставената СЕ маркировка, както и посочване на параметри на електрическата енергия на предлагания за монтиране банкомат, съгласно указанията на производителя.

4. Банкоматът трябва да работи с монтиран контролно-измервателен уред /електромер/.

5. Разходите по монтирането и демонтирането на банкомата, както и разходите по свързването му към електрическата инсталация и монтирането на контролноизмервателен уред са за сметка на наемателя, като тези дейности следва да се извършват в рамките на работните дни от 9:00 часа до 17:30 часа.

6. Банкоматът да се обслужва от най-малко 2 (двама) служители на банката, като при сключване на договора за наем задължително се представя списък със служителите, които ще го обслужват.

7. Кандидатът, определен за наемател е длъжен, при възникване на авария в банкомата да я отстрани в срок до 2 /два/ часа, а при необходимост да подмени същия, като монтира друг, със същите параметри и снабден със СЕ маркировка.

8. Кандидатът, определен за наемател е длъжен да зарежда банкомата в срок до 3 (три) часа, след направена заявка.

9. Наетата площ да бъде използвана от наемателя с грижата на добър стопанин при спазване на нормативните актове, регламентиращи извършваната в него дейност.

10. Наемателят ще е длъжен да заплаща ежемесечно стойността на ползваната електроенергия. Разходите за електрическа енергия се определят ежемесечно чрез монтирания контролен измервателен уред. Плащанията на наемната цена се извършват в български лева в сроковете и условията, посочени в договора за наем.

11. Наемателят ще е длъжен да заплащат ежегодно в законови срокове определената годишна такса за битови отпадъци за наетия имот.

**ХІ. НАЧАЛНА ТРЪЖНА ЦЕНА:**

Началната тръжна цена на едномесечна наемна вноска е в размер на 302.00 лв. (триста и два лева) без включен ДДС.

Началната тръжна цена е определена съгласно чл. 41 от Правилника за прилагане на Закона за държавната собственост. В наемната цена не са включени консумативни разходи за електрическа енергия и такса битови отпадъци.

**ХІІ. НАЧИН НА ПЛАЩАНЕ И ИЗИСКВАНИЯ ЗА ОБЕЗПЕЧЕНИЯ ПО ИЗПЪЛНЕНИЕ НА ДОГОВОРА:**

1. Предлаганата наемна цена трябва да е в лева, с и без начислен ДДС, и не може да е по-ниска от обявената първоначална наемна цена.

2. В 14-дневен срок от влизането в сила на заповедта за определяне на наемател, същият внася по сметката за чужди средства на Министерския съвет в БЪЛГАРСКА НАРОДНА БАНКА – ЦЕНТРАЛНО УПРАВЛЕНИЕ, BIC КОД: BNBGBGSD, IBAN: BG38 BNBG 9661 3300 1579 01, гаранционна вноска (безлихвен депозит) в размер на удвоения месечен наем, предложен от него. Гаранционна вноска служи за обезпечение изпълнението на договора. Депозитът се внася като върху сумата не се начислява ДДС.

 3. В тридневен срок, считано от датата на подписване на договора за наем, наемателят заплаща по бюджетната сметка на Министерския съвет в БЪЛГАРСКА НАРОДНА БАНКА – ЦЕНТРАЛНО УПРАВЛЕНИЕ, BIC КОД: BNBGBGSD, IBAN: BG03 BNBG 9661 3000 1579 01, първата месечна наемна цена, като наема се смята пропорционално за оставащите дни от месеца.

 4. Наемната цена за всеки следващ месец се плаща по бюджетната сметка на Министерския съвет в БЪЛГАРСКА НАРОДНА БАНКА – ЦЕНТРАЛНО УПРАВЛЕНИЕ, BIC КОД: BNBGBGSD, IBAN: BG03 BNBG 9661 3000 1579 01 до 5-то число на текущия месец.

 5. Консумативните разходи за електрическа енергия, свързани с ползването на обекта се заплащат от наемателя по бюджетната сметка на Министерския съвет в БЪЛГАРСКА НАРОДНА БАНКА – ЦЕНТРАЛНО УПРАВЛЕНИЕ, BIC КОД: BNBGBGSD, IBAN: BG03 BNBG 9661 3000 1579 01. Разходите за електрическа енергия се определят ежемесечно чрез контролен измервателен уред (електромер).

**Х­ІІІ. ДЕПОЗИТ ЗА УЧАСТИЕ В ТЪРГА:**

1. Депозитът за участие в търга е парична сума в размер на 30 (тридесет) лева, която се внася по сметката за чужди средства на Министерския съвет в БЪЛГАРСКА НАРОДНА БАНКА – ЦЕНТРАЛНО УПРАВЛЕНИЕ, BIC КОД: BNBGBGSD, IBAN: BG38 BNBG 9661 3300 1579 01, най-късно до изтичане на срока за подаване на заявленията.

В плика със заявлението се прилага заверено копие от платежен документ за внесен депозит, издаден от банката, чрез която е извършен преводът.

Внесеният депозит не се олихвява.

Всички разноски по депозита са за сметка на участника в търга. Заявления от участници, които не са внесли депозит за участие в търга няма да бъдат разглеждани.

2. Депозитът за участие в търга се задържа, когато:

2.1. Участник оттегли заявлението си след изтичане на срока за подаването му;

2.2. По вина на участника, определен за спечелил търга не се сключи договор за наем.

3. Депозитът се освобождава, както следва:

3.1. Депозитът на участника, определен за спечелил търга, се освобождава в срок до 7 /седем/ работни дни от датата на сключване на договора за наем;

3.2. Депозитите на останалите участници се освобождават в срок до 10 /десет/ работни дни от датата на сключване на договора за наем с участника спечелил търга.

4. При прекратяване на процедурата за провеждане на търга с тайно наддаване, депозитите на всички участници се освобождават в срок от 10 /десет/ работни дни от прекратяване на процедурата.

5. Не се връща депозит на участник, който е определен за спечелил търга, но откаже да заплати предложената от него цена.

**ХІV. СРОК НА ВАЛИДНОСТ НА ПРЕДЛОЖЕНИЕТО:**

Срокът на валидност на предложението е до сключване на договора за наем.

**ХV. ПОДАВАНЕ НА ЗАЯВЛЕНИЯТА ЗА УЧАСТИЕ В ТЪРГА:**

1. Всеки кандидат може да представи едно заявление за участие в търга, изготвено в съответствие с условията на тръжната документацията. Всички разходи за подготовка и участие в търга са за сметка на кандидати. Представените заявления за участие в търга не се връщат.

2. Представянето на заявления за участие в търга задължава кандидатите да приемат напълно всички изисквания и условия, посочени в тази документация.

3. За разглеждане и класиране ще бъдат приети само заявления, които отговарят на нормативните изисквания, както и условията и изискванията, предвидени в настоящата документация.

4. Заявленията и всички останали документи трябва да бъдат представени в приемателния пункт за кореспонденция в административната сграда на Министерския съвет на адрес: гр. София, бул. „Княз Ал. Дондуков“ № 1 лично от кандидата или от упълномощен от него представител в голям запечатан непрозрачен плик или по пощата с препоръчано писмо с обратна разписка, със следното съдържание:

4.1. Заявление за участие в търга (по образец);

4.2. Нотариално заверено пълномощно на лицето/та упълномощено/и да представлява/т кандидата в търга (заверено копие), в случай, че документите подадени със заявлението, не са подписани от представляващия кандидата лично.

4.3. Заверено копие от лиценз за извършване на банкова дейност.

4.4. Декларация, че кандидата няма парични задължения към държавата или към община по смисъла на Данъчно-осигурителния процесуален кодекс, установени с влязъл в сила акт на компетентен орган, както и да нямат непогасени задължения към АМС (по образец);

4.5. Декларация, че кандидатите не са свързани лица по смисъла на § 1, т. 9 от Допълнителните разпоредби на Закона за противодействие на корупцията със служители в АМС (по образец);

4.6. Декларация липса на свързаност, съгласно чл.19а от ЗДС (по образец);

4.7. Доказателство минимум за един договор за поставяне на терминално устройство (банкомат) – документ, който удостоверява минимум една изпълнена дейност за поставяне на терминално устройство АТМ (банкомат).;

4.8. Документ за внесен депозит за участие в търга (оригинал);

4.9. Декларация за приемане на клаузите на договора (по образец);

4.10. Декларация за оглед (по образец);

4.11. Техническа документация или подробно описание на вида, марката и модела на банкомата, от които да е видна включително поставената СЕ маркировка, както и посочване на ел. енергия на предлагания за монитаране банкомат, съгласно указанията на производителя.

5. Ценовото предложение (оферта) – образец - приложение № 2 се поставя в отделен, по-малък непрозрачен, запечатан плик, с ненарушена цялост, поставен в големия плик по т. 4 и се надписва както следва:

* Име на участника;
* Надпис: „Предлагана цена”

6.1. Предлаганата месечна наемна цена трябва да бъде в лева с и без ДДС и не може да е по-ниска от обявената първоначална наемна цена. Ако цената е изписана цифром и словом и е налице различие между сумите, ще се вземе предвид изписаната с думи стойност. Участникът е единствено отговорен за евентуални допуснати грешки или пропуски в изчисленията на предложеното от него ценово предложение.

6.2. Всеки участник в търга има право да представи едно ценово предложение.

6.3. Ценовото предложение следва да бъде подписано и подпечатано от законния или упълномощен представител на кандидата.

7. Върху големия плик трябва да бъде отбелязана следната информация:

• Адрес на организиращия процедурата – Министерския съвет, гр. София, бул. „Княз Ал. Дондуков“ № 1.

• Име, адрес за кореспонденция, телефон и факс на кандидата и електронен адрес;

• Следното означение: „Документация за участие в търг с тайно наддаване с предмет: „Отдаване под наем на част от недвижим имот – публична държавна собственост, с обект: „Площ от 1 кв.м представляващ част от площадката на приземния етаж на стълбището на служебния вход на сградата на Министерския съвет, гр. София, бул „Княз Ал. Дондуков“ № 1, за поставяне на 1 (един) брой терминално устройство ATM (банкомат).

8. Не се приемат и се връщат незабавно на кандидатите заявления за участие, които са представени след изтичането на крайния срок или са в незапечатан, прозрачен или в скъсан плик. Тези обстоятелства се отбелязват в съответния входящ регистър.

9. Всички заявления се представят на български език без зачерквания и поправки.

10. При приемане на заявлението за участие върху плика се отбелязват поредния номер, датата и часът на получаването и посочените данни се записват във входящ регистър, за което на приносителя се издава документ.

11. Ако кандидатът изпраща заявлението си по пощата с препоръчано писмо с обратна разписка, разходите са за негова сметка и рискът от забава или загубване на заявлението е за сметка на кандидата.

12. Крайният срок за подаване на заявленията за участие в търга е до 17:30 часа на 17.12.2024 г.

13. Кандидати, представили неточна и непълна документация и неотговаряща на тръжните условия се отстраняват от участие в търга.

14. Всички документи представени от кандидата, трябва да са в оригинал или заверени от участника копия с гриф „вярно с оригинала“, подпис и печат. Документи, представени на чужд език следва да бъдат придружени с превод на български език.

**ХVІ. ПРОЦЕДУРА ПО ПРОВЕЖДАНЕ НА ТЪРГА:**

1. Търгът с тайно надаване се провежда, само когато поне един участник е подал заявление за участие, отговарящо на нормативните и тръжните условия за порвеждане на търга.

2. Разглеждането и класирането на заявленията се извършва от комисия, назначена със заповед № ……………../………………….. г. на министър-председателя.

3. Председателят на комисията проверява присъствието на членовете й и обявява откриването на процедурата.

4. В деня на провеждането на търга комисията разпечатва подадените пликове по реда на постъпването им и се запознава с редовността на подадените документи.

5. Кандидатите в търга или техни упълномощени представители могат да присъстват при отваряне и разглеждане на ценовите предложения от комисията. Лицата, които са упълномощени от кандидатите, подали заявление за участие, да присъстват при отваряне и разглеждане на ценовите предложения от комисията, се легитимират пред тръжната комисия с представяне на документ за самоличност и оригинален документ, удостоверяващ представителната власт.

6. Комисията отбелязва в протокола за разглеждане и класиране на ценовите предложения входящите номера на заявленията за участие в търга, имената или наименованията на кандидатите, платежните документи за внесения депозит, както и другите обстоятелства по редовността на подадените документи и предложените цени.

7. Ценовите предложения се подписват най-малко от трима членове на комисията.

8. Критерий за оценка на предложенията е най-високата предложена месечна наемна цена.

9. Комисията допуска до по-нататъшно участие участниците с редовни документи и отстранява от по-нататъшно участие кандидатите с липсващи и/или нередовни документи.

10. Редовно подадените заявления се класират според размера на предложената месечна наемна цена на обекта. В случай, че двама или повече участници са предложили еднаква най-висока цена, председателят на комисията обявява резултата, който се вписва в протокола. Председателят на тръжната комисия уведомява писмено или по факс тези кандидати за деня и часа на провеждане на явен търг между тях. Явният търг се провежда по реда на чл. 47-50 от ППЗДС, като наддаването започва от предложената от тези участници цена със стъпка на наддаване 10 на сто от тази цена.

11. Съставеният от комисията протокол, съдържащ обстоятелствата по провеждането на процедурата и класирането на участниците се представя на министър-председателя, заедно с цялата документация и проект на заповед по реда на чл. 13, ал. 3 от ППЗДС, във връзка с чл. 55, ал. 1 от ППЗДС, за определяне на спечелилия търга участник и наемната цена.

12. Въз основа на резултатите от търга министър-председателят издава заповед в 7 - дневен срок от дата на провеждането му, с която определя спечелилия търга и наемната цена.

13. Заповедта за определяне на спечелилия търга участник и наемната цена се съобщава на участниците в търга по реда на Административнопроцесуалния кодекс.

14. Заповедта за определяне на наемател се обявява на видно място в сградата на Министерския съвет – гр. София, бул. „Княз Ал. Дондуков“ № 1 и на интернет страница на адрес: [www.government.bg](http://www.government.bg) на Министерския съвет.

15. Заинтересованите участници могат да обжалват заповедта за определяне на наемател по реда на Административнопроцесуалния кодекс.

16. Когато спечелилият търга участник не внесе гаранционна вноска в размер на два месечни наема в срока по т. ХІI. 2. се приема, че се е отказал от сключването на договора.

17. В случая на предходната точка министър-председателят определя за спечелил търга участника, предложил следващата по размер цена или прекратява процедурата.

18. В случай, че и участникът по т. 16 не внесе гаранционната вноска в размер на две месечни наемни вноски в 14-дневен срок, се насрочва нов търг.

19. Договорът за отдаване под наем на обекта ще бъде сключен в срок до 14 (четиривадесет) календарни дни въз основа на влязлата в сила заповед за определяне на участника, спечелил търга с тайно наддаване, след представяне на платежен документ за платена гаранционна вноска в размер на два месечни наема. Предаването и приемането на обекта се извършва в срок до 30 (тридесет) календарни дни от подписване на договора.

20. След прекратяване на договора или изтичане на срока му, внесената гаранция се възстановява от наемодателя в двумесечен срок от писмено искане на наемателя за възстановяване, при условията посочени в договора.

**ХVІІ. ОСНОВАНИЯ ЗА НЕДОПУСКАНЕ ДО УЧАСТИЕ В ТЪРГА:**

1. Не се разглежда заявление на кандидат, което:

1.1. е постъпило в незапечатан или прозрачен плик;

1.2. е постъпило в плик с нарушена цялост, нечетливо или с поправки;

1.3. е постъпило след изтичане на крайния срок.

2. Не се разглежда ценовото предложение на кандидат, който:

2.1. не е представил със заявлението за участие някой от изискуемите в документацията документи;

2.2. е свързано лице по смисъла на § 1, т. 9 от ДР на ЗПК;

2.3. е в производство по ликвидация или несъстоятелност.

2.4. има парични задължения към държавата или към община по смисъла на Данъчно-осигурителния процесуален кодекс, установени с влязъл в сила акт на компетентен орган, както и непогасени задължения към АМС.

2.5. е свързано лице по смисъла на чл.19а от ЗДС.

2.6. не отговаря на изискването за наличие на поне една изпълнена дейност за поставяне на терминално устройство АТМ (банкомат).

**ХVІІІ. ПРЕКРАТЯВАНЕ НА ПРОЦЕДУРАТА**

При възникване на обстоятелства, които правят невъзможно провеждането на търга или неговото приключване, комисията съставя протокол, въз основа, на който министър-председателят със заповед прекратява процедурата.

**ХІХ. ДРУГИ:**

1. Всички срокове в настоящата тръжна документация се изчисляват по реда на Закона за задълженията и договорите.

2. За всички неуредени в настоящата тръжна документация въпроси се прилагат съответните разпоредби на ЗДС и ППЗДС.

3. Откриването на настоящата процедура и отправянето на покана не задължава Министерския съвет да сключи договор за наем.

4. Организиращият тръжната процедура не дължи каквото и да е обезщетение на участниците, чиито заявления не са приети, нито в случаите, при които взима решение да не сключва договор.

5. В случай на необходимост, организиращият тръжната процедура си запазва възможността да изменя документацията, за което всички лица, които са я получили, ще бъдат своевременно уведомени.

6. Допълнителна информация може да получите на телефон: 02/940 29 74.

**ІІ. ПРИЛОЖЕНИЯ**

Приложение № 1

**ДО**

**МИНИСТЪР-ПРЕДСЕДАТЕЛЯ**

**НА РЕПУБЛИКА БЪЛГАРИЯ**

**З А Я В Л Е Н И Е**

От ……………………………………………………………………………………………….,  *(наименование на кандидата)*

със седалище и адрес на управление: гр.(с.)…………………………………………., бул./ул. ..…………………. ……………………...№ ……, ет…….., вх……, ап……, / офис № ……..,

ЕИК: …..………………………., представлявано от …………………………………………

……………………………………………………………………………………………………

(име,фамилия, действащ в качеството на законен представител/упълномощен представител)

телефон/моб: …………………….. факс: ………………… eл.адрес:……………………......,

**УВАЖАЕМИ ГОСПОДИН МИНИСТЪР-ПРЕДСЕДАТЕЛ,**

**1.** След като проучих тръжната документация и условията на проекта на договор, и извърших оглед на обекта, заявявам участието си в провеждания от администрацията
на Министерския съвет търг с тайно наддаване за отдаване под наем на площ от 1 (един) кв.м, представляващ част от недвижим имот – публична държавна собственост, находящ се на площадката на приземния етаж на стълбището на служебния вход на сградата на Министерския, гр. София, бул. „Княз Александър Дондуков“ № 1, за поставяне на 1 (един) брой терминално устройство АТМ (банкомат).

**2.** Заявявам, че ми е предоставена възможност за свободен достъп до обекта и извършване на оглед.

**3.** Заявявам, че съм запознат с условията на търга и всички документи, включени в тръжната документация.

ПРИЕМАМ ДА ИЗПЪЛНЯ ВСИЧКИ ЗАДЪЛЖЕНИЯ, ПРОИЗТИЧАЩИ ОТ УСЛОВИЯТА В ТЪРГА.

**4.** В случай, че офертата ми бъде класирана на първо място, се задължавам:

- В 14-дневен срок от връчването ми на влязлата в сила заповед за определяне на наемател да внeса по набирателната сметка на Министерския съвет гаранционна вноска (безлихвен депозит) в размер на удвоения предложен месечен наем.

- В тридневен срок от сключването на договора за наем, да заплатя по набирателната сметка на Министерски съвет, първата месечна наемна цена, като наема се смята пропорционално за оставащите дни от месеца.

**5.** Задължавам се да не оттеглям офертата си и да се придържам към нея за срок до сключване на договор. В течение на този срок офертата ми е в сила и всеки момент може да бъде реализирана.

6. Прилагам следните документи (опис):

Дата:……………….. 2024 г. Заявител:

гр. София (подпис, име и фамилия, качество на

 представляващия кандидата, печат)

**\*Забележка: Заявлението се подписва лично от представляващия/щите ЮЛ, съгласно търговска регистрация или от пълномощник, упълномощен с нотариално заверено пълномощно.**

Приложение № 2

**Ц Е Н О В О П Р Е Д Л О Ж Е Н И Е**

**(О Ф Е Р Т А)**

ЗА УЧАСТИЕ В ТЪРГ С ТАЙНО НАДДАВАНЕ за отдаване под наем на площ от 1 (един) кв.м, представляващ част от недвижим имот – публична държавна собственост, находящ се на площадката на приземния етаж на стълбището на служебния вход на сградата на Министерския, гр. София, бул. „Княз Александър Дондуков“ № 1, за поставяне на 1 (един) брой терминално устройство АТМ (банкомат).

Долуподписаният, ………………………..…………………………………………………..………………………………

*(име,фамилия, действащ в качеството на законен представител/упълномощен представител)*

..……………………………………………………………………………………………………………

*(наименование на кандидата)*

участващ в търга с тайнно наддаване, провеждан от Администрацията на Министерския съвет,

Предлагам да наема обявената от Вас за отдаване под наем част от недвижим имот чрез търг с тайно наддаване за сума в размер, както следва:

|  |  |
| --- | --- |
| **Площ** | **Месечна наемна цена в лева, за 1 кв. м, без ДДС /с ДДС (с цифри и думи)** |
| Отдаване под наем на площ от 1 (един) кв. м, находящ се на площадката на приземния етаж на стълбището на служебния вход на сградата на Министерския, гр. София, бул. „Княз Александър Дондуков“ № 1, за поставяне на 1 (един) брой терминално устройство АТМ (банкомат). |  |

 Посочената цена включва единствено сумата за наем на наетия обект.

Декларирам, че при установена разлика между цената, изписана с цифри и тази, изписана с думи, за валидна ще се счита изписаната с думи цена.

Дата:……………….. 2024 г. Заявител:

гр. София (подпис, име и фамилия, качество на

представляващия кандидата, печат)

**\*Забележка: Ценовото предложение се подписва лично от представляващия/щите ЮЛ, съгласно търговска регистрация или от пълномощник, упълномощен с нотариално заверено пълномощно.**

Приложение № 3

**ДЕКЛАРАЦИЯ**

**ЛИПСА НА НЕПОГАСЕНИ ФИНАНСОВИ ЗАДЪЛЖЕНИЯ**

Долуподписаният(та) …………………………………………………………………………….

 (име, презиме, фамилия)

в качеството си на …………………………………………………………………………..….. (представляващ кандидата)

на…………………………………………………………………………………………. …….... (наименование на кандидата)

със седалище и адрес на управление: …………………………………………………… ……………………………………………………………………………………………………

**Декларирам, че:**

1. Представляваният от мен кандидат няма парични задължения към държавата или към община по смисъла на Данъчно-осигурителния процесуален кодекс, установени с влязъл в сила акт на компетентен орган.

2. Представляваният от мен кандидат няма непогасени финансови задължения към администрацията на Министерския съвет и не е страна по висящ съдебен спор с администрацията на Министерския съвет.

3. Аз лично нямам непогасени финансови задължения към администрацията на Министерския съвет и не съм страна по висящ съдебен спор с администрацията на Министерския съвет.

4. Аз лично не участвам в управлението на друго търговско дружество и/или не съм съдружник с повече от 50/100 участие в друго търговско дружество, което има непогасени финансови задължения към администрацията на Министерския съвет и/или е страна по висящ съдебен спор с администрацията на Министерския съвет.

Дата:……………….. 2024 г. Заявител:

гр. София (подпис, име и фамилия, качество на представляв

ащия кандидата, печат)

**\*Забележка: Декларацията се подписва от всички лица, които представляват канди-дата.**

Приложение № 4

**ДЕКЛАРАЦИЯ**

**ЗА ЛИПСА НА КОНФЛИКТ НА ИНТЕРЕСИ**

Долуподписаният(та) ………………………………………………………………………….

 (име, презиме, фамилия)

в качеството си на ………………………………………………………………………… (представляващ кандидата)

на…………………………………………………………………………………………. …….. (наименование на кандидата)

със седалище и адрес на управление: …………………………………………………… ……………………………………………………………………………………………………

**Декларирам, че:**

Не съм „свързано лице“ по смисъла на § 1, т. 9 от Допълнителните разпоредби на Закона за противодействие на корупцията със служители в администрацията на Министерския съвет.

Известно ми е, че за неверни данни нося наказателна отговорност по чл. 313 от Наказа-телния кодекс.

**\*Забележка: Декларацията се подписва от всички лица, които представляват кандидата.**

Дата:……………….. 2024 г. Заявител:

гр. София (подпис, име и фамилия, качество на

 представляващия кандидата, печат)

Приложение № 5

**ДЕКЛАРАЦИЯ**

**за липса на свързаност по чл.19а от ЗДС**

Долуподписаният/ата ………

 (собствено, бащино и фамилно име)

представляващ ………………………………………………………………..

 (наименование на юридическото лице)

със седалище и адрес на управление …………………………………………………

тел./факс , ЕИК……………………………………………………

в качеството си на ………………………………………...

(длъжност)

ДЕКЛАРИРАМ, ЧЕ:

Не съм свързано лице с друг кандидат или участник в настоящата тръжна процедура за отдаване под наем на площ от 1 (един) кв.м, представляващ част от недвижим имот – публична държавна собственост, находящ се на площадката на приземния етаж на стълбището на служебния вход на сградата на Министерския, гр. София, бул. „Княз Александър Дондуков“ № 1, за поставяне на 1 (един) брой терминално устройство АТМ (банкомат).

Известна ми е отговорността по чл. 313 от Наказателния кодекс за посочване на неверни данни.

Дата:……………….. 2024 г. Заявител:

гр. София (подпис, име и фамилия, качество на

 представляващия кандидата, печат)

**\*Забележка: Декларацията се подписва от всички лица, които представляват кандидата.**

*„Свързани лица" са лицата по смисъла на § 1, т. 13 от допълнителните разпоредби на Закона за публичното предлагане на ценни книжа.*

Приложение № 6

**ДЕКЛАРАЦИЯ**

**ЗА ИЗВЪРШЕН ПРЕДВАРИТЕЛЕН ОГЛЕД**

Долуподписаният(та) ………………………………………………………………………….

 (име, презиме, фамилия)

в качеството си на ………………………………………………………………………… (представляващ кандидата)

на…………………………………………………………………………………………. …….. (наименование на кандидата)

със седалище и адрес на управление: ……………………………………………………

**Декларирам, че:**

Извърших лично /чрез упълномощено от мен лице (ненужното се зачерква):

……………………………………………………………………………………………………

 (трите имена на упълномощения представител)

оглед и запознаване със състоянието, както и с всички условия на отдавания под наем на площ от 1 (един) кв.м, представляващ част от недвижим имот – публична държавна собственост, находящ се на площадката на приземния етаж на стълбището на служебния вход на сградата на Министерския, гр. София, бул. „Княз Александър Дондуков“ № 1, за поставяне на 1 (един) брой терминално устройство АТМ (банкомат)**, които биха повлияли на офертата**.

**\*Забележка: В случай на упълномощаване не се изисква нотариална заверка.**

Дата:……………….. 2024 г. Заявител:

гр. София (подпис, име и фамилия, качество на предс

тавляващия кандидата, печат)

 Приложение № 7

**ДЕКЛАРАЦИЯ**

**ЗА ПРИЕМАНЕ НА ПРОЕКТ НА ДОГОВОР ЗА НАЕМ**

Долуподписаният(та) ………………………………………………………………………….

 (име, презиме, фамилия)

в качеството си на ………………………………………………………………………… (представляващ на кандидата)

на…………………………………………………………………………………………. …….. (наименование на кандидата)

със седалище и адрес на управление: …………………………………………………… ……………………………………………………………………………………………………

**Декларирам, че:**

1. Съм запознат/а със съдържанието на проекта на договора за отдаване под наем на площ от 1 (един) кв.м, представляващ част от недвижим имот – публична държавна собственост, находящ се на площадката на приземния етаж на стълбището на служебния вход на сградата на Министерския, гр. София, бул. „Княз Александър Дондуков“ № 1, за поставяне на 1 (един) брой терминално устройство АТМ (банкомат), и приемам клаузите му, изцяло и без забележки.

2. Имам готовност да подпиша окончателен договор с всички клаузи от проекта на договора.

Дата:……………….. 2024 г. Заявител:

гр. София (подпис, име и фамилия, качество на
 представляващия кандидата, печат)

Приложение № 8

**ПРОЕКТ!**

ДОГОВОР

ЗА НАЕМ НА НЕДВИЖИМ ИМОТ - ПУБЛИЧНА ДЪРЖАВНА СОБСТВЕНОСТ

Днес 2024 г., в гр. между:

**АДМИНИСТРАЦИЯТА НА МИНИСТЕРСКИЯ СЪВЕТ** с адрес: гр. София 1594, бул. „Княз Александър Дондуков“ № 1, БУЛСТАТ 000695025, представлявана от Димитър Главчев, – министър-председател на Република България, и Румяна Петрова, директор на дирекция „Бюджет и финанси“, наричани за краткост НАЕМОДАТЕЛ, от една страна

и

 …………………………….. със седалище и адрес на управление .................................

……………………...ЕИК………………………….…………………..., представлявано от ………………………………………………………………………………., наричано за краткост

НАЕМАТЕЛ, от друга страна,

(НАЕМОДАТЕЛЯТ и НАЕМАТЕЛЯТ също наричани по-нататък заедно „Страни“ или поотделно „Страна“);

след проведен търг с тайно наддаване на основание чл. 19, ал. 1 от Закона за държавната собственост (ЗДС) и чл. 13, ал. 4 от Правилника за прилагане на Закона за държавната собственост (ППЗДС), и въз основа на Заповед № ФС-..…… от …………2024 г. на министър-председателя, се сключи настоящият договор за следното:

**І. ПРЕДМЕТ И СРОК НА ДОГОВОРА**

Чл. 1. НАЕМОДАТЕЛЯТ предоставя на НАЕМАТЕЛЯ за временно и възмездно ползване и при условията на настоящия договор част от недвижим имот - публична държавна собственост, представляващ: площ от 1 (един) квадратен метър, находящ се на площадката на приземния етаж на стълбището на служебния вход в сградата на Министерския съвет, гр. София, бул. „Княз Александър Дондуков“ № 1, наричан по-долу ИМОТА.

Чл. 2. (1) НАЕМАТЕЛЯТ се задължава да използва ИМОТА съгласно предназначението му, а именно за поставяне на терминално устройство АТМ (банкомат).

(2) НАЕМАТЕЛЯТ се задължава да монтира върху площта 1 (един) брой терминално устройство АТМ (банкомат) (описва се посоченото в предложението устройство) ……………………………………………………….. съгласно представеното от него предложение.

(3) НАЕМАТЕЛЯТ се задължава да поддържа в работно състояние (устройството)…………….. …....…………………………., съгласно техническите условия, посочени в тръжната документация.

Чл. 3. Работното време на ИМОТА е в рамките на работното време на администрацията на Министреския съвет, а именно от 09:00 ч. до 17:30 ч.

Чл. 4. Неразделна част от настоящия договор съставлява двустранно подписан протокол за предаване и приемане на ИМОТА от представител на НАЕМОДАТЕЛЯ и НАЕМАТЕЛЯ.

Чл. 5. Настоящият договор се сключва за срок от 5 (пет) години и влиза в сила от датата на подписването му.

**ІІ. РАЗМЕР, УСЛОВИЯ И РЕД НА ПЛАЩАНЕ НА НАЕМНАТА ЦЕНА**

Чл. 6. (1) НАЕМОДАТЕЛЯТ предоставя ИМОТА по чл. 1 на НАЕМАТЕЛЯ срещу месечна наемна цена в размер на ………… …………………………………………. лева, без включено ДДС или ………... лв. …………………………………………. лева с вкл. ДДС.

(2) Първата месечна вноска се заплаща в тридневен срок, считано от датата на подписване на договора за наем, като наема се смята пропорционално за оставащите дни от месеца.

(3) Наемните вноски се плащат за всеки месец по банков път на НАЕМОДАТЕЛЯ до 5-то число на текущия месец, по бюджетната сметка на Министерския съвет в БЪЛГАРСКА НАРОДНА БАНКА – ЦЕНТРАЛНО УПРАВЛЕНИЕ, BIC КОД: BNBGBGSD, IBAN: BG03 BNBG 9661 3000 1579 01, до 5-то число на текущия месец.

(4) В наемната цена не са включени разходи за електроенергия и такса за битови отпадъци, свързани с ползването на ИМОТА.

(5) Разходите за електрическаенергия при ползването на имота се определят ежемесечно на база показанията на контролно измервателен уред и се заплащат от наемателя по бюджетната сметка на Министерския съвет в БЪЛГАРСКА НАРОДНА БАНКА – ЦЕНТРАЛНО УПРАВЛЕНИЕ, BIC КОД: BNBGBGSD, IBAN: BG03 BNBG 9661 3000 1579 01.

Чл. 7. (1) Размерът на наемната цена ще се индексира ежегодно към датата на подписване на договора, като се има предвид индекса на потребителските цени за страната, обявен от Националния статистически институт.

(2) Актуализацията на наемния договор се оформя с двустранно подписано допълнително споразумение към настоящия договор.

**ІІІ. ГАРАНЦИОННА ВНОСКА**

Чл. 8. (1) Към датата на подписване на договора, НАЕМАТЕЛЯТ е превел по банковата сметка на НАЕМОДАТЕЛЯ, сума в размер на ………….лева, равняваща се на две месечни наемни вноски. Сумата представлява гаранция за изпълнението на задълженията по договора.

(2) Сумата е преведена по сметката за чужди средства на Министерския съвет в БЪЛГАРСКА НАРОДНА БАНКА – ЦЕНТРАЛНО УПРАВЛЕНИЕ, BIC КОД: BNBGBGSD, IBAN: BG38 BNBG 9661 3300 1579 01.

(3) Внесената гаранционна вноска е със срок на действие до изтичане срока на договора и обезпечава изпълнението му. Същата не се олихвява.

**ІV. ПРАВА И ЗАДЪЛЖЕНИЯ НА НАЕМОДАТЕЛЯ**

Чл. 9. (1) НАЕМОДАТЕЛЯТ се задължава да предаде ИМОТА на НАЕМАТЕЛЯ за полване в състоянието, в което е бил към момента на провеждане на търга за отдаване под наем.

(2) НАЕМОДАТЕЛЯТ се задължава да предаде ИМОТА на НАЕМАТЕЛЯ за ползване в срок до 30 (тридесет) дни, след датата на подписване на настоящия договор. Предаването на имота се извършва от представител на администрацията на Министерския съвет.

(3) Предаването на ИМОТА и неговото състояние се удостоверяват с двустранен протокол, подписан от представителите на двете страни, който се прилага към настоящия договор и е негова неразделна част.

(4) НАЕМОДАТЕЛЯТ не отговаря за недостатъците на наетия ИМОТ, които НАЕМАТЕЛЯТ е знаел или при обикновено внимание е могъл да узнае при огледа на ИМОТА преди сключването на договора.

## (5) НАЕМОДАТЕЛЯТ се задължава да предоставя достъп до сградата на Министерския съвет, на служители на НАЕМАТЕЛЯ, при осъществяване на ремонти или зареждане на терминалното устройство АТМ (банкомат).

## Чл. 10. НАЕМОДАТЕЛЯТ има право да получава в уговорените срокове наемната цена.

## Чл. 11. НАЕМОДАТЕЛЯТ има право да извърши основен ремонт, когато той е наложителен с оглед състоянието на ИМОТА. В този случай НАЕМАТЕЛЯТ е длъжен да търпи извършването на ремонта.

Чл. 12. НАЕМОДАТЕЛЯТ има право след прекратяване на договора да получи ИМОТА във вида, в който го е предал, като се вземе предвид нормалното изхабяване.

Чл. 13. НАЕМОДАТЕЛЯТ има право да задържи паричната гаранция по чл. 8, ал. 1 на настощия договор до връщане на наетия ИМОТ след прекратяване на наемните отношения, като може да извърши прихващане на дължимите разходи и неустойки съгласно предвиденото в чл. 25, ал. 3 от договора.

При вреди в по-голям размер се дължи стойността на действителните такива. В този случай НАЕМОДАТЕЛЯТ има право да търси правата си по съдебен ред.

**V. ПРАВА И ЗАДЪЛЖЕНИЯ НА НАЕМАТЕЛЯ**

Чл. 14. (1) НАЕМАТЕЛЯТ е длъжен да заплаща наемната цена и всички разходи, свързани с ползването на ИМОТА по начина и в сроковете, посочени в настоящия договор.

1. НАЕМАТЕЛЯТ е длъжен да заплаща всички глоби, наложени във връзка с използването на ИМОТА, от компетентните държавни органи за нарушения, извършени от него или от лица, за които той отговаря.
2. НАЕМАТЕЛЯТ е длъжен да извърши монтажа на терминалното устройство АТМ (банкомат) за своя сметка и да монтира контролно-измервателен уред (електромер) с цел отчитане на изразходваната ел. енергия.
3. НАЕМАТЕЛЯТ е длъжен в срок от 7 (седем) дни от получаване на уведомление от НАЕМОДАТЕЛЯ, да му заплаща разходите за електроенергия, свързани с ползването на ИМОТА, срещу представяне на фактура от счетоводството на АМС.

Чл. 15. НАЕМАТЕЛЯТ е длъжен, при възникване на авария в банкомата да я отстрани в срок до 2 /два/ часа, а при необходимост да подмени същия, като монтира друг, със същите параметри и снабден със СЕ маркировка.

 Чл. 16. (1) НАЕМАТЕЛЯТ е длъжен да зарежда банкомата в срок до 3 (три) часа, след получена заявка.

(2) Банкоматът се обслужва, най-малко от 2 (двама) служители на банката, съгласно списък със служителите, неразделна част ото договора.

Чл. 17. НАЕМАТЕЛЯТ се задължава да ползва наетия ИМОТ по предназначение с грижата на добър стопанин.

Чл. 18. НАЕМАТЕЛЯТ няма право да предоставя ИМОТА и/или да го преотдава на трети лица, включително и под формата на съвместна дейност.

Чл. 19. НАЕМАТЕЛЯТ е длъжен да върне ИМОТА след прекратяването на договора в същото състояние, в което е бил предаден, като се отчита обичайното изхабяване.

Чл. 20. (1) При предаването на ИМОТА от НАЕМАТЕЛЯ се съставя предавателно-приемателен протокол, подписан от представителите на двете страни. В протокола се отразяват и евентуалните възражения на страните.

1. НАЕМАТЕЛЯТ може да извършва подобрения в ИМОТА, само с предварително писмено съгласие на НАЕМОДАТЕЛЯ.
2. НАЕМАТЕЛЯТ няма право да извършва друго преустройство на имота.
3. НАЕМАТЕЛЯТ дължи обезщетение за вредите, причинени виновно през време на ползването на имота.

Чл. 21. Наемателят е длъжен да заплащат ежегодно определената годишна такса за битови отпадъци за наетия имот в срок от 7 (седем) дни от получаване на уведомление от НАЕМОДАТЕЛЯ.

Чл. 22. НАЕМАТЕЛЯТ е длъжен да спазва установените правила за санитарно - хигиенни изискания, противопожарна безопасност и охрана на ИМОТА.

Чл. 23. При зареждане на банкомата или при отстраняване на авария, служители на НАЕМАТЕЛЯ имат право на достъп до сградата на Министерския съвет съгласно правилата за достъп.

**VІ. ОТГОВОРНОСТ ПРИ НЕИЗПЪЛНЕНИЕ (САНКЦИИ)**

Чл. 24. НАЕМАТЕЛЯТ дължи обезщетение за вредите, причинени по време на ползване на ИМОТА от него, освен в случаите, в които причинените вреди се дължат на причина, за която той не носи отговорност.

Чл. 25. (1) При забава в плащането на наемната цена, НАЕМАТЕЛЯТ дължи неустойка в размер на основния лихвен процент за съответния период, върху размера на дължимата сума.

(2) При забава в плащането на дължимите суми за елекрическа енергия и определената годишна такса за битови отпадъци за наетия имот, съгласно разпоредбите на настоящия договор, НАЕМАТЕЛЯТ дължи неустойка в размер на основния лихвен процент за съответния период, върху размера на дължимата сума.

(3) При неплащането на наемната цена, консумативите и/или неустойките по ал. 1 и ал. 2 за повече от 2 (два) месеца, или поради системното им неплащане в срок, НАЕМОДАТЕЛЯТ има право да се удовлетвори от гаранционната вноска.

**VІІ. ПРЕКРАТЯВАНЕ НА ДОГОВОРА**

Чл. 26. Договорът се прекратява:

1. По взаимно съгласие на страните, изразено в писмена форма;
2. С изтичане на срока на договора;
3. Едностранно от НАЕМОДАТЕЛЯ:
4. Когато ИМОТЪТ не се ползва по предназначение;
5. При предоставяне или преотдаване на ИМОТА под наем на трети лица и при сключване на договор за съвместна дейност;
6. При неплащане на наемната цена при условията и в срока на чл. 6, ал. 1, 2 и 3, след десетдневно писмено предизвестие;
7. При възникване на спешна необходимост от наетия имот за нуждите на органите на администрацията.
8. При прекратяване на лиценза на НАЕМАТЕЛЯ.

4. При друго виновно неизпълнение на настоящия договор едностранно, от изправната страна, с десетдневно писмено предизвестие до другата страна.

Чл. 27. При прекратяване на договора, НАЕМАТЕЛЯТ е длъжен да освободи ИМОТА в срок до 10 (десет) дни и да го предаде на НАЕМОДАТЕЛЯ.

**VІІІ. ОБЩИ УСЛОВИЯ**

Чл. 28. Неусвоената по реда на чл. 25, ал. 3 гаранционна вноска се възстановява на НАЕМАТЕЛЯ след прекратяване на договора и подписване на приемо-предавателния протокол по чл. 20, в едномесечен срок от отправяне на писмено искане от НАЕМАТЕЛЯ.

Чл. 29. Всички изменения и допълнения на настоящия договор са валидни тогава, когато са направени в писмена форма и са подписани от страните.

Чл. 30. Споровете между страните във връзка с изпълнението на настоящия договор се уреждат чрез преговори, а при непостигане на съгласие по общия исков ред.

Чл. 31. За неуредените въпроси в този договор се прилагат разпоредбите на законодателството на Република България.

Чл. 32. (1) Адреси за кореспонденция и лица за контакт, отговорни за изпълнението на договора са:

1. За НАЕМОДАТЕЛЯ: ……………………………………………………………
2. За НАЕМАТЕЛЯ.....................................................................................................

(2) При промяна на адресите и/или лицата за контакт, всяка страна е длъжна да уведоми другата в 3 дневен срок и в писмена форма. Неуведомяването или несвоевременното уведомяване освобождава другата страна от отговорност за надлежно изпращане на съобщенията.

Настоящият договор се състави и подписа в два еднообразни екземпляра, по един за всяка една от страните.

**Приложения:**

1. Лиценз за извършване на банкова дейност.

 2. Списък със служителите на банката, които ще обслужват банкомата.

**НАЕМОДАТЕЛ: НАЕМАТЕЛ:**

**МИНИСТЪР-ПРЕДСЕДАТЕЛ: ...........................**

**……………………**

**ДИРЕКТОР НА ДИРЕКЦИЯ**

**„БЮДЖЕТ И ФИНАНСИ“:**

**……………………………………**